Moteris, grąžinusi savo sutuoktinį
Žinoma, pavadinimas skirtas šiai vietai pagerbti.
Dar konkrečiau,
jis atiduoda pagarbą imigrantėms, kurios sukūrė Ameriką,
kaip mums pasakoja audiniai iš jų gimtųjų šalių.
Moterims… tokioms kaip mano motina, kuri stovi štai čia.
Gal galit papasakoti truputį daugiau
apie medžiagas, atvežtas konkrečiai šitam kūriniui?
Taip. Mes jas atsivežėme iš viso pasaulio.
Tai viską supantis…
SARINA MIŠRA NAUJAUSI DARBAI 2021 M.
Daugiau laiko prakalbėjai su tuo apsauginiu
nei su Sarina ar jos draugėmis.
Morisas iš Senegalo. Geras žmogus.
Man taip gėda dėl tavo elgesio.
- Kiek laiko šildyti? 50 sekundžių? - Tarkim, 45.
Kodėl nori pyktis?
Ne aš. Tu nori.
Galiausiai ištrūkstu iš namų nuveikti kažką naujo,
susitikti su naujais žmonėmis, bet ne.
Ne! Vietoj to, grįžtam namo, kai tu užsimanai grįžti namo
ir veikiam lygiai tą patį kaip visada, velniai rautų.
Tau nereikėjo išvažiuoti. Galėjai grįžti namo taksi.
Še. Imk.
Pasakyk, jei nepakankamai sušilo.
Viskas gerai. Vajetau. Nežinau, kas tau įgėlė.
Tai daugiau nei absurdiška.
Man reiks šakutės, brangioji.
Su gimimo diena
Ilgų ir laimingų metų, Anu.
Telaimina tave dievai, taip pat ir Viką,
ir dovanoja jums dar daug metų…
Anu, tu verki?
Ne.
Nenusimink dėl to, kad sensti. Visos senstame.
- Aha. Taip! - Taip. Pažiūrėk į Nalini.
Būdavo tokia gražuolė, o dabar atrodo tokia pavargusi.
Gydytojas sako, kad man - mažakraujystė.
Ne, tai Vikas. Man jis jau įgriso.
- Liaukis. - Dievulėliau.
- Manu naudojasi programėlėmis. - Nežinau, ką…
Jis daro šitaip.
Ne. Šįkart aš rimtai.
Vakar vakare dukros meno parodoje pamačiau, kad mano Sarina tokia laisva.
O tada, žinoma, Vikas privertė mus grįžti namo anksčiau, be priežasties.
Padaviau jam vakarienę ir…
kasdien vis ta pati rutina, jaučiuosi spąstuose.
Taip, bet kas yra santuoka,
jei ne dviejų žmonių susitarimas būti spąstuose kartu?
Bet ar aš tai žinojau?
Ištekėjau net nežinodama, kas manęs laukia.
Buvau tokia jauna ir tokia kvaila.
Kaip ir mes visos. Taip buvo priimta.
Kas dabar belieka - tik kęsti.
Užsisakykime?
Bet, Pušpa, ne, aš nenoriu tiesiog kęsti.
Noriu būti laiminga, o Vikas… jis mane stabdo.
Nuo ko?
Kokį nerealų stebuklą jautiesi pražiopsojusi?
Man 60 metų, o aš tik aptarnauju jį,
o manimi jis niekad nepasirūpina.
Žinau, kad šitaip neprivalo būti.
Galėtum jį grąžinti.
- Ką? - Udaja,
ką čia paistai?
Amerikoje, jei sutuoktinis tau nepatinka,
paprasčiausiai jį pakeiti ir gauni naują.
Ne. Nieko iš to nebus.
Tik sakau, jei nesi laiminga, Anu, suteik sau laimės.
Laimė?
Šiais laikais žmonės per daug apie ją galvoja.
Gyvenime svarbiausia ne laimė.
Gyvenime svarbiausia iškęsti sunkumus.
Dabar gal galim užsisakyti maisto,
kol nenualpau iš bado?
Mano skrandis gur gur gurgia.
Atsiprašau? Mes pasiruošusios.
Gal galiu užsakyti visoms? Bus greičiau.
SUTUOKTINIO GARANTIJA
Kokia grąžinimo priežastis?
Priežastis?
Taip, ponia. Dėl kokios priežasties grąžinate savo vyrą?
Nuo ko pradėti?
Taip, turbūt esmė ta, kad, pažiūrėjus į ateinančius 20 savo gyvenimo metų,
jei Dievas duos, norėčiau kažko kito.
Iš manęs. Tiesiog pasakyk. Tu nori kažko kito iš manęs.
Mūsų variantai: „netinka“, „gamybos defektas“, „pavėluotai atvyko“,
„atvyko sugadintas“, „netinkamas“.
Tiesiog pažymėkit „netinkamas“…
jau nebe.
Taip, dar turiu šitą.
Nežinau, ar jums reikia… Kaip tai vadinasi, sutuoktinio garantija?
O, taip. Ačiū.
Trisdešimt septyneri santuokos metai.
Žinau, kad viskas baigta, bet vis tiek, tai didelis pasiekimas,
todėl sveikinu.
Ačiū.
Taigi, kas dabar?
Mes jus nuvesime, pone Vikai, štai čia į galą,
ir nustatysime kainą pagal amžių, kokybę, istoriją, svarbius įgūdžius…
Gerai.
Neklausykit, ką žmona sako apie mano įgūdžius, aš daug ką sugebu.
Aš daug žinau apie geografiją, aš…
Tada jus padailinsime, viską, ką reikia, atnaujinsime
ir grąžinsime jus į salę pakartotiniam pardavimui.
Atgal į salę?
Štai čia, į mūsų sutuoktinių skyrių.
SUTUOKTINIAI
Gerai, Anu. Turbūt atėjau.
Gerai. Ačiū, Vikai.
Gerai, ką gi…
GRĄŽINTAS
Gerai.
Aš - Ibrahimas. Sveiki atvykę.
Labas. Aš - Selas.
Aš - Vikas.
Užrašau paskutinį skaičių, kad galėtumėt apmainyti,
ir oficialiai būsite „finito“.
Apmainymo? Ne. Aš nenoriu kito sutuoktinio.
Deja, galiu pasiūlyti tik apmainyti vietoje į kitą vyrą
ar žmoną už tą pačią ar mažesnę vertę.
Bet aš pažiūrėjau, sutarties sąlygose rašoma…
Deja,
tai netaikoma pirkiniams už šalies ribų prieš 1986-uosius metus.
Reikia nosinės?
Ačiū.
Nori pažiūrėti televizorių?
Žinoma. Kaip panorėsi.
Gerai. Gal žinias?
Žinios puikiai tiks.
Pareigūnai pranešė, kad jei abi šalys
negrįš prie derybų stalo iki kitos savaitės pradžios,
sumažės tikimybė pasiekti susitarimą
prieš pačių nustatytą terminą.
Taip šiandien pasakė streikuojančio viešbučio darbuotojų atstovas.
Darbuotojai nepraranda vilties, kad bus susitarta dėl naujos sutarties…
Prieš susipažindama su Viku norėjau būti dailininke.
Manau, todėl ir pasirinkau tave.
Man labai malonu. Tu - kieta moteris, žinai?
Tu visada norėjai būti menininku?
Ne. Nė už ką.
Pažiūrėkim.
Dirbau vadovu dienos stovykloje ir pardavinėjau ledus.
Dirbau „Sears“ sandėlyje.
Aš dievinu „Sears“.
Po to, koledže, dirbau begalę darbų.
Vedžiodavau po studentų miestelį, dirbau su lynų keltuvu Kosta Rikoje.
Ilga istorija.
Vieną vasarą remontavau biuro kėdes. Dar ilgesnė istorija.
Dirbau modeliu.
Buvai modelis?
Trumpai.
Ką, demonstruodavai madas?
Nagi, Anu. Tau pavyks.
Nepavyks. Čia tik teplionė.
Ne viskas - vien teplionė.
Gerai, ateisiu pažiūrėti.
Tai puiku. Išties labai puiku.
Taip. Kuo daugiau kartoji, „išties puiku“,
tuo aiškiau suprantu, kad meluoji.
Tikrai puiku. Puikus pirmasis bandymas. Piešinys dinamiškas.
Taip, matosi, kad jauti perspektyvą, ar ne?
Proporcijos savo vietoje.
- Viskas gerai, gali atsipalaiduoti. - Aš atsipalaidavusi.
Tikrai? Nes pečiai pakilę iki pat ausų.
Keista, ir mano mamai taip būdavo.
Primenu tau mamą?
Truputį, bet ne šiurpiąja prasme.
„Man mankšta - daugiau nei fizinis užsiėmimas. Ji ramina,“
Mišelė Obama.
Ką gi, visada norėjau atgauti formas.
„Turi mankštintis arba anksčiau ar vėliau palūši,“
be abejo, Barako Obamos žodžiai. Pirmyn!
Nagi, tu gali!
Penki, šeši, septyni, aštuoni!
Smūgis ir kelis. Smūgis ir kelis.
Apsispręsk, įsipareigok, pasiek sėkmę.
Atminkit, dėl gerų dalykų verta paplušėti.
- Nagi! Judam! - Žinau.
Smūgis ir smūgis!
…tai miela,
nes Vikas pajudėdavo tik iš virtuvės iki fotelio.
Rauli, girdi mane?
Anu, nemanai, kad tepi per daug sviesto ant duonos?
Reikėjo manęs paklausti.
Aš būčiau pasakęs, kurie iš vyrukų - veltėdžiai.
Matai tą vargšą šmikį ana ten, Anu?
Tą, su beisbolo kepuraite?
Taip. Nieko gero. Jo kainą sumažino keturis kartus.
Ne.
Tavęs dar niekas nepaėmė?
Daug kas kol kas tik žiūri.
Bet turėjau laiko suprasti, kad aš…
Žinai, turiu šį bei tą pakeisti.
Tikrai?
Taip. Daug kalbėjau su Selu ir Ibrahimu.
Ibrahimo profesija - šeimos psichologas.
Bandžiau suprasti, ką padariau ne taip ir…
ir gal tavo žodžiuose, kai mane grąžinai, buvo tiesos.
Gal mes vienas kitam tapome nebetinkami.
Dabar suprantu, kad man reikėjo, žinai,
kai ką pakeisti, bet aš to nepadariau.
Aš taip pat daug supratau apie save.
Aš galiausiai supratau, kad laimės ieškau ne ten.
- Tikrai? - Taip. Man reikėjo ieškoti savy.
Turiu suprasti, kas esu.
Vienuma, štai kas suteiks man laimės.
Taip. Gal taip ir geriausia.
Sėkmės.
Ačiū, Vikai.
Man metas. Aš…
- Gal kitą savaitę ateisiu tavęs aplankyt. - Gerai.
- Taip.
- Viso. - Gerai, viso.
KELIONĖ VIENAM ITALIJOJE
Vernaca.
Bocca della Verità.
Ciao bella.
Spagečiai su karbonarišku padažu.
Sveikas atvykęs į mano kuklią žydrąją buveinę.
Štai apie ką kalbėjau, apie sodelį priešais namą.
Esu tikra, kad milijoną kartų jį matei.
Turiu galvoje, tik pažiūrėk.
Sveika, Anu!
Imk, gali minutėlę palaikyti?
Anu, kur tu dingai?
- Sveiki. - Tau viskas gerai?
Pasirodė, kad nukritai.
Ei, ką tik pasinaudojau… Neįtikėtinu pasiūlymu parduotuvėje.
Šiaip jau, jis seniai man buvo kritęs į akį.
O nuolaida buvo tokia didžiulė, kad, tiesą sakant, neatsispyriau.
Ar bus nejauku?
Ne, liaukis. Nieko panašaus.
Gerai.
Taip, aš taip ir nemaniau, nes juk tu jį grąžinai.
Taip. Tik…
- Taip. - Taip.
Tu jį grąžinai.
Aš jį paėmiau.
Taigi, sodelis kieme atrodo nuskurdęs.
Manau, reiktų pažiūrėti į galinį kiemą,
nes galiniame kieme - daug puikių dalykų.
Užeik.
- Na, gerai. - Tai tiesiog nuostabu.
Labas, Anu.
Ką čia veiki?
Sveika, Barbara.
Tiesiog tvarkiausi namuose
ir sumaniau atnešti dėžę su senais Viko drabužiais, jei jam prireiktų.
Tu labai maloni.
Tiesą sakant, ji gan sunki.
Galiu užeiti ir padėti, jei nori.
Taip. Ne. Jam to neprireiks.
- Neprireiks? - Ne.
Nupirkau Vikui naujų drabužių.
Vikui?
- Barbe? - Ką?
- Viskas gerai? - Gražiai atrodai.
Sveika, Anu.
Jis puikiai atrodo, tiesa?
Taip, žinai, ką?
Manau, mes dar nepasirengę vizitams be išankstinio perspėjimo.
Nesupratau?
Manau, mums reikia šiek tiek daugiau laiko,
kad visi priprastų prie naujos padėties.
Žinojau, kad sutiksi. Viso.
Kaip laikaisi, mama? Kuo užsiimi?
Daugybe dalykų, Saru.
Pažiūrėkim.
Dirbau sode…
Gerai, kita frazė -
„Norėčiau kambario dviem žmonėms.“
Gerai.
Je voudrais une chambre pour deux.
Įsiminei?
Je voudrais une chambre pour deux.
Šaunuolis. Mums gerai sekasi.
…šiek tiek skaičiau…
stebėjau paukščius…
Tiesiog žinok, kad labai tavimi didžiuojuosi.
Gal net kada galėtume nueiti į dvigubą pasimatymą.
Aš bandau. Po truputį.
Kai būsi pasirengusi.
Centre atsidarė nauja sušinė, manau, ji tau patiktų.
- O Dieve. Mama, tu sveika? - Aš tau perskambinsiu.
O, ne. Barbara, nesusižeidei?
Labai atsiprašau. Nepastebėjau tavęs.
Kaip galėjai manęs nepastebėti, Anu? Neturi užpakalinio vaizdo veidrodėlio?
Buvau išsiblaškiusi.
Žinai, aš dar tik pratinuosi vairuoti,
nes, kai buvome kartu, vairuodavo Vikas.
Aišku. Gerai. Taip.
Klausyk, leisk bent parlydėti tave namo.
Neabejoju, kad norėtum, ką? Ne, ačiū. Man viskas gerai.
Ne! Ačiū. Man viskas gerai.
Po perkūnais! Prakeikimas.
Vikai! Brangusis, padėk.
- Tai Anu darbas. - Eikš. Gerai.
Gerai.
- Galiu? Ačiū. Gerai. - Taip. Gerai, eime.
Viskas gerai?
- Taip, tiesiog remkis į mane. - Negaliu patikėti.
Eik velniop.
Dėkojame visiems nuostabiems svečiams
ir jums, žiūrėjusiems namuose.
- Labas, Klarkai. - Anu.
Pačiu laiku prieš Valentino dieną.
Didžiulis išpardavimas mūsų sutuoktinių skyriuje.
Ne, ačiū.
Vikai?
Kas nutiko?
Barbara mane grąžino. Pasakė, kad vedybinis gyvenimas - ne jai.
Vis dar vilki jos dovanotą švarką, atrodai kaip tikras didvyris.
Man reikia visos įmanomos pagalbos, taigi…
Ne, nereikia. Nežiūrėk į mano kainą.
Ne, Vikai. Ji per žema!
Mane dukart grąžino, todėl dabar siūlo su didžiausia nuolaida.
Ateik, prisėsk. Čionai.
Ei, nori atsigerti ko nors šalto?
Kodėl pasikeitei dėl jos?
Ką?
Trisdešimt septynerius metus viską dariau dėl tavęs, o tu lioveisi…
išvis ką nors daręs.
Tada išėjai gyventi su Barbara ir staiga tapai Barbe Devyndarbe.
„Tik pažiūrėk, gaminu Barbarai, tvarkausi dėl Barbaros,
šukuoju Barbaros žylančius, plonus plaukus.“
- Tai tu mus sekei? - Patylėk.
Nesikarsčiau lietvamzdžiais kaip Džeimsas Bondas.
- Džeimsas Bondas nesikarsto. - Supratai, ką noriu pasakyti.
Kai tik susituokėm, aš ką nors paruošdavau,
o tu pasakydavai tik: „Kodėl paruošei šitaip?“
Viskas, ką dariau, buvo blogai,
nes dariau ne taip, kaip darytum tu.
Ką bedaryčiau, niekaip neįtikdavau,
todėl nustojau stengtis.
Visus tuos metus maniau, kad problema slypi tavyje…
o paskui pagyvenau viena.
Supratau, kad ir su manimi nelengva.
Ne. Nelengva.
Nepakankamai vienas kitą vertinome.
Atsiprašau.
Taigi, kas toliau? Ar tu…
Atėjai nupirkti Ibrahimo?
Ne, pirkinių jau gana.
Tai liksi vieniša?
Nežinau.
Kas mums nutiko?
Taip sunkiai dirbome, kad atkeliautume į svajonių šalį.
O dabar esame prekių pilnoje parduotuvėje,
bet neturime nieko.
Ne, kai ką turime.
Turime Sariną, netekėjusią dukrą,
kuri mus kasmet aplanko kelioms valandoms.
Jei vėl tave nupirkčiau, viskas turėtų pasikeisti.
Negali būti taip, kaip buvo anksčiau.
Žinoma.
Noriu įdomaus gyvenimo.
Nežinau, ką tai reiškia,
nežinau, kaip jį gauti, bet žinau, kad noriu.
Ir nenoriu, kad tu mane stabdytum.
Aš irgi. Nenoriu likusį gyvenimą prasėdėti fotelyje.
Ne, aš rimtai, Vikai. Kalbu ne tik apie kruizinę išvyką.
Jokių sumautų kruizų. Mėšlas ir tiek.
Kas per žodžiai?
Aš - naujas žmogus.
Ne.
Negali pirkti manęs.
Man pritaikyta didžiausia nuolaida. Tu nusipelnei geresnio.
- Lipk į vežimėlį. - Kodėl?
- Lipk. - Bet aš tau sakiau. Negali pirkt manęs.
Taip, aš tavęs nepirksiu. Pavogsiu tave.
Šito vertė, ano vertė. Nesąmonė.
Nagi. Sėsk, kol niekas mūsų nepamatė.
Gerai, bet ką tu darai? Gyvenime nesi nieko pavogusi.
Taip, tiesa.
O jei panorėsi mane grąžinti? Neturėsi čekio.
Aš tavęs negrąžinsiu.
Gerai, važiuok.
Važiuok.
PAGAL CECILĖS AHERN KNYGĄ
Išvertė Sandra Siaurodinė